Tiedonhallintalautakunta laatii vuoden 2022 aikana suositukset (Suositus tietoaineistojen koneluettavasta muodosta ja Suositus tietoaineistojen muuttamisesta sähköiseen muotoon), joissa tiedonhallintayksikköjä ohjeistetaan tarkemmin aiheesta.
Asiakirjan sähköiseen muotoon muuttamisesta voidaan poiketa silloin, kun se on välttämätöntä turvallisuusluokiteltavien asiakirjojen käsittelyä koskevien vaatimusten, muiden tietoturvallisuusvaatimusten tai muun asiakirjan luonteeseen liittyvän syyn vuoksi.
Turvallisuusluokiteltujen asiakirjojen osalta, katso myös Suositus turvallisuusluokiteltavien asiakirjojen käsittelystä (http://urn.fi/URN:ISBN:978-952-367-500-1) ja Turvallisuusluokiteltavien asiakirjojen käsittely pilvipalveluissa (http://urn.fi/URN:ISBN:978-952-367-906-1).